Gewilde ‘Kokkedoor’ weer terug op die kassieDie beoordelaars: Sam Woulidge, Nic van Wyk en Hetta van Deventer-Terblanche. Ná twee gewilde seisoene van die kykNET-kosreekse Koekedoor, asook Kokkedoortjie en Koekedoortjie, keer Kokkedoor wéér terug vir ŉ derde seisoen in die kykNET-kombuis en hierdie keer trek die reeks ŉ byderwetse stadsbaadjie aan. Soos met die vorige twee reekse van Kokkedoor, wat onderskeidelik in 2013 en 2014 uitgesaai is, sal Hetta van Deventer-Terblanche en Nic van Wyk weer die beoordelaars wees. Van Deventer-Terblanche en Van Wyk sal deur die bekende kosskrywer- en blogger, Sam Woulidge, bygestaan word. “Vir die derde reeks gaan 30 deelnemers, wat bestaan uit 20 onthoukokke en 10 kinkelkokke, in Kaapstad aanmeld, maar 10 onthoukokke gaan sommer direk na die eerste episode se uitdaging die trekpas kry,” verduidelik Van Wyk in ŉ mediaverklaring. “Dan gaan tien spanne, wat elk bestaan uit ŉ kinkel- en ŉ onthoukok, dit uitspook vir die Kokkedoor-kroon.” Daar is ook groot pryse op die spel en vir die wenners van Kokkedoor gee Suzuki Suid-Afrika elkeen ŉ spoggerige Swift. Vir Kokkedoor se wenspan se onthoukok is daar R200 000 kontant met komplimente van ons spens- en hoofborg, Food Lover’s Market. Die wenspan se kinkelkok ontvang ook ŉ R200 000-meevaller van ClemenGold. Die naaswenners ontvang elkeen R100 000 kontant van Spekko. Wat is ŉ onthoukok? Hulle is die fakkeldraers vir onthoukos en al het hulle nie formele sjefs-opleiding en professionele ondervinding nie, klop hul harte warm vir tradisionele kos. Vir inspirasie span hulle herinneringe en beproefde metodes van ma’s, oumas en tannies uit die huiskombuis in. Onthoukokke word gekies vir hul vernuf as ŉ huiskok en hul kennis en passie vir onthoukos. Wat is ’n kinkelkok? ŉ Kinkelkok se uitdaging is om hul sjefskwalifikasies, professionele kombuis-ervaring en uitstekende tegniese vaardighede vir vernuwing in te span. Kinkelkokke word gekies vir hul kwalifikasies en/of hul ondervinding in ŉ erkende restaurant en professionele kombuis. Só lyk vanjaar se onthoukokke: Georgina Damons, Knysna Georgina Damons. Gerda Buter, Standerton Gerda Buter. Gertals Smith, Mitchells Plain Gertals Smith. Jaco Nel, Heidelberg Jaco Nel. Lientjie Wessels, Cullinan Lientjie Wessels. Madelein Roets, Philadelphia Madelein Roets. Mariana Kotze, Standerton Mariana Kotze. Mariette Aucamp, Koffiefontein Mariette Aucamp. Marlene Wessels, North Riding Marlene Wessels. Ralph Farmer, Krugersdorp Ralph Farmer. Rita Willers, Bloemfontein Rita Willers. Salome Froneman, Dundee Salome Froneman. Sanette Louw, George Sanette Louw. Sonja de Beer, Pretoria Sonja de Beer. Tino Williams, St. Helenabaai Tino Williams. Tippie Enslin, Randburg Tippie Enslin. Tossie van Rensburg, Caledon Tossie van Rensburg. Werner du Toit, Stilbaai Werner du Toit. Wilhelmina Garcao, Bloemfontein Wilhelmina Garcao. Zelda Els, Hopefield Zelda Els. Só lyk vanjaar se kinkelkokke: Anmar Wilding, Wellington Anmar Wilding. Annelize Visser, Woodstock Annelize Visser. Danie du Toit, Kempton Park Danie du Toit. Ilana Gossmann, Newcastle Illana Gossman. Pasch du Plooy, Heilbron Pasch du Plooy. Pieter Malan, Witrivier Pieter Malan. San-Marie Kotze, Bredasdorp San-Marie Kotze. SJ Nel, Stellenbosch SJ Nel. Snoes Gildenhuys, Stellenbosch Snoes Gildenhuys. William White, Hartswater William White. Kokkedoor word van Donderdag 18 Julie om 20:00 op kykNET vir 13 episodes uitgesaai.